ભગવો ધ્વજ શા માટે? બંધારણ-માન્ય ત્રિરંગો શા માટે નહીં એવો પ્રશ્ર્ન અન્ય લોકોની સાથે સાથે સ્વયંસેવકના મનમાં પણ ઊઠવાની સંભાવના છે. સ્વાભાવિક રીતે જ સંઘના ધ્યેયનો વિચાર કરીએ તો આ પ્રશ્ર્નનો જવાબ મળી જાય છે. પરમેશ્ર્વરે આ રાષ્ટ્ર માટે નિશ્ર્ચિત કરેલા વિશ્ર્વકલ્યાણના ધ્યેયને હિંદુ સમાજના પ્રબળ સંગઠન દ્વારા આ રાષ્ટ્રને સમર્થ બનાવી તેના માધ્યમથી પૂર્ણત્વ તરફ લઈ જવા માગે છે. આ લક્ષ્યની સિદ્ધિ માટે સ્વયંસેવકોના સ્વરૂપમાં આ ધ્યેય માટે સર્વસમર્પણ માટે પ્રતિબદ્ધ નાગરિકસમૂહ તૈયાર કરવા માગે છે. સ્વયંપ્રેરણાથી, લક્ષ્યપ્રાપ્તિ માટે સર્વસ્વાર્પણની પ્રતિબદ્ધતાથી પ્રેરિત સ્વયંસેવક તરીકે ઓળખાતા આ ધ્યેયનિષ્ઠ સમૂહની કાર્યશક્તિથી સંપૂર્ણ હિંદુસમાજને સંગઠિત કરી તેના માધ્યમથી સામર્થ્યશાળી રાષ્ટ્ર બનાવવાનું અને એવા રાષ્ટ્રના સામૂહિક પુરુષાર્થના માધ્યમથી ‘कृण्वंतो विश्‍वमार्य’નું ઈશ્ર્વરપ્રદત્ત ધ્યેય સંઘ સિદ્ધ કરવા માગે છે.